钦定古今图书集成/理学汇编/文学典/第006卷 > 容斋续笔 > 《迁固用疑字》
## 钦定古今图书集成/理学汇编/文学典/第006卷 > 容斋续笔 > 《迁固用疑字》

东坡作《赵德麟字说》云：“汉武帝获白麟，司马迁、班固
书曰：‘获一角兽’。盖麟、云盖之为言疑之也。”予观《史》《汉》
所纪事，凡致疑者，或曰若，或曰云，或曰焉，或曰盖，其
语舒缓含深意。姑以《封禅书》《郊祀志》考之，漫记于此。
雍州好畤，自古诸神祠皆聚云盖，黄帝时尝用事，虽
晚周亦郊焉。三神山盖尝有至者，诸仙人及不死之
药皆在焉，未能至，望见之焉。新垣平望气，言有神气，
成五采，若人冠冕焉。权火举而祠，若光煇然属天焉。
出长安门，若见五人于道北，盖夜致王夫人之貌云。
天子自帷中望见焉。登中岳太室，从官在山下，闻若
有言万岁者云：祭后土封禅祠，其夜若有光。封栾大
诏天若遗朕士而大通焉。河东迎鼎，有黄云盖焉。见
神人东莱山，若云欲见天子。方士言蓬莱诸神若将
可得。天子为塞河，兴通天台，若见有光云获若石云
于陈仓。此外如所谓，及群臣有言老父，则大以为仙
人也。可为观。如缑城神人，宜可致天旱，意《乾封》乎？然
其效可睹矣。词旨亦相似。